Servicii Gospodărire Urbană (SGU) Ploiești anunță o nouă modalitate în care vor fi susținute audiențele. Directorul general Dragoș Măchițescu se va întâlnii cu ploieștenii în cartiere.
Audiențele directorului general al SGU Ploiești, Dragoș Măchițescu, se mută în cartiere. Anunțul a fost făcut de Servicii Gospodărire Urbană.
"Astfel, în data de 3 aprilie, ora 12.00, dl. Măchițescu va fi prezent în Parcul Aurora, în zona foișorului, pentru a discuta cu cetățenii și pentru a afla problemele existente direct de la aceștia.
Începând cu luna aprilie, audiențele vor fi organizate mai aproape de ploieșteni, directorul general al SGU urmând a fi prezent o zi pe săptămână în cartierele Ploieștiului, pentru a asculta sesizările și a identifica modalități de remediere a situațiilor prezentate, în cel mai scurt timp posibil.
Vom găsi soluții pentru schimbarea imaginii Ploieștiului și pentru a fi mai aproape de cetățeni", a anunțat SGU Ploiești.